Държавен вестник, бр. 62, 2025 г., стр. 37

БРОЙ  62	
Д Ъ Р Ж А В Е Н  В Е С Т Н И К 	
СТР.  37   
информацията по чл. 36, ал. 2, както и да 
изслуша някои или всички медиатори, подали 
заявление за продължаване на мандата.
(3) Комисията по чл. 7 приема оценка на 
дейността на медиатора, която може да бъде:
1. положителна, при която мандатът на 
медиатора се продължава за нов срок от три 
години;
2. отрицателна, при която мандатът на 
медиатора не се продължава.
(4) Комисията изпраща оценката на дей­
ността на медиатора на председателя на 
окръжния съд.
(5) В случаите по чл. 38, ал. 3, т. 1 пред­
седателят на съда издава заповед за вписване 
на продължаване на мандата на медиатора за 
нов срок от три години.
Чл. 39. При положителна оценка на дей­
ността на медиатора, в случай че комисията 
по чл. 35 приеме, че е налице значителен по­
ложителен принос на медиатора за дейността 
на съдебния център, тя предлага на председа­
теля на съда, към който е разкрит съдебният 
център, медиаторът да бъде отличен с грамота 
и да бъде определен за медиатор-наставник.
Г л а в а  ч е т в ъ р т а
ПРОВЕЖДАНЕ НА ИНФОРМАЦИОННА 
СРЕЩА И НА ПРОЦЕДУРА ПО МЕДИАЦИЯ 
ПО ВИСЯЩИ СЪДЕБНИ ДЕЛА
Чл. 40. (1) В случаите, предвидени в закон, 
когато съдът задължи страните по висящо 
съдебно дело да участват в информационна 
среща за процедура по медиация (чл. 19, ал. 1 
от Закона за медиацията), процедурата, пред­
видена в чл. 22 от Закона за медиацията, се 
провежда в съдебния център към окръжния 
съд, в който се разглежда делото или в чийто 
район се намира районният съд, в който се 
разглежда делото.
(2) Ако делото се разглежда в районен съд, 
към който е създаден самостоятелен съдебен 
център, информационната среща се провежда 
в този съдебен център.
(3) Когато делото се разглежда в районен 
съд, към който е създадено териториално 
поделение на съдебен център към окръжния 
съд, информационната среща се провежда в 
това териториално поделение.
(4) Когато между страните има висящи 
дела в различни съдилища, по които те са 
задължени да участват в информационна 
среща за процедура по медиация, и ако те 
желаят да бъде проведена обща среща във 
връзка с всички дела, страните избират един 
от съдебните центрове, определени по прави­
лата на предходните алинеи, като уведомяват 
координатора на този център за избора си и 
посочват номерата на делата и съдилищата, 
пред които те са висящи. Координаторът 
на съдебния център, в който се провежда 
информационната среща, информира коор­
динаторите на останалите съдебни центрове 
за това, както и за резултата от срещата и 
от процедурата по медиация, ако такава бъде 
проведена.
(5) В случай че страните постигнат съгласие, 
за което уведомят координатора на съдебния 
център, информационната среща за процеду­
рата по медиация може да се проведе и чрез 
видеоконферентна връзка, която позволява 
едновременното предаване и приемане на 
образ и звук.
(6) При условията на настоящата наредба 
и по съгласие на страните и на медиатора 
информационната среща за процедурата по 
медиация може да се проведе и в друго по­
мещение, определено от председателя съда.
Чл. 41. (1) Деловодителят на съдебния 
състав незабавно уведомява координатора на 
съдебния център за постановеното от съда 
определение, с което страните са задълже­
ни да участват в информационна среща за 
процедура по медиация, преди да изпрати 
съобщение за него до страните. При наличие 
на техническа възможност уведомяването 
на координатора се извършва в електронна 
форма. В уведомлението се посочват:
1. имената или наименованията на страните 
по делото и имената на техните процесуални 
представители, ако имат такива;
2. адресите на страните и на процесуалните 
им представители, включително и електронни 
адреси и телефонни номера, ако са посочени 
по делото;
3. номер на делото и съдебен състав;
4. основният предмет на делото;
5. указанието на съда за участие на меди­
атор с юридическо образование;
6. определеният от съда срок за провеждане 
на информационната среща за процедурата 
по медиация;
7. датата на насроченото открито съдебно 
заседание, ако такава е определена;
8. информация за други дела между същите 
страни, ако е налична такава;
9. други обстоятелства, които могат да 
имат значение във връзка с процедурата по 
медиация.
(2) В тридневен срок от уведомяването, но 
не по-късно от едноседмичен срок от постано­
вяване на определението и след съгласуване с 
избрания медиатор, координаторът определя 
дата и час за провеждане на информационна­
та среща по чл. 22 от Закона за медиацията, 
а когато това е необходимо – и мястото за 
провеждането є, като незабавно уведомява за 
това деловодителя. Датата и часът, както и 
мястото за провеждане на информационната 
среща се отбелязват от координатора към 
информацията за делото, включена в Един­
ната информационна система на съдилищата 
(ЕИСС).